Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12734

b) Tartósság. Kielégítő időtartamú teszteket kell végrehajtani olyan teljesítmény-, hajtómű-, és forgószárny sebességeknél, és egyéb üzemeltetési viszonyoknál, melyek annak igazolásához szükségesek, hogy a forgószárnyak és a forgószárny meghajtó rendszerek megbízhatóak és tartósságuk megfelelő. E. 2. 5. A hajtómű, a forgószárny és a forgószárny meghajtó rendszer korlátozásainak való megfelelés. A hajtómű felépítését a helikopterre úgy kell megtervezni, hogy a hajtóművek, a forgószárnyak és a forgószárny meghajtó mechanizmusok képesek legyenek megbízhatóan működni a várható üzemeltetési körülmények között. A repülési kézikönyvben meghatározott körülmények között a helikopternek képesnek kell lennie úgy üzemelni, hogy a VI. Résznek és a jelen alrésznek megfelelően a hajtóműre, a forgószárnyakra és a forgószárny meghajtó rendszerekre megadott korlátozásokat nem lépi túl. E. 2. 6. A hajtómű rotáció szabályozása A 3175 kg-ot meghaladó maximális engedélyezett felszálló tömegű helikoptereken, és azokon a helikoptereken, amelyeket a Standard A kategóriára jogosítottak, ha a meghibásodott hajtómű további rotációja megnövelheti a tűzveszélyt, vagy egy komoly szerkezeti károsodás veszélyét, megoldásokat kell biztosítani a személyzetnek arra, hogy leállíthassa, a meghibásodott hajtómű rotációját repülés közben, vagy hogy egy biztonságos szintre csökkenthesse azt. E. 2. 7. A hajtómű újraindítása A 3175 kg-ot meghaladó maximális engedélyezett felszálló tömegű helikoptereknél, és azoknál a helikoptereknél, melyeket a Standard A kategóriára jogosítottak, megoldásokat kell biztosítani a hajtómű repülés közbeni újraindítására a közzétett maximális magasságig bezárólag minden magasságon. E. 2. 8. Kialakítás és működés E. 2. 8. 1. A hajtóművek függetlensége. Az A kategóriájú helikoptereknél a hajtóművet úgy kell kialakítani és felépíteni a helikopterre, hogy az egyes hajtóműveket a hozzájuk tartozó rendszerekkel együtt a többiektől függetlenül lehessen vezérelni és működtetni, valamint oly módon, hogy legyen közöttük legalább egy olyan hajtómű és rendszerkialakítás, amelyben bármilyen meghibásodás, - még akkor is, ha ennek előfordulási valószínűsége bármilyen csekély,- ne idézzen elő nagyobb teljesítményvesztést, mint amilyent a kritikus hajtómű teljes üzemképtelensége okoz. 2007/70/II. szám E. 2. 8. 2. A forgószárnyak és a forgószárny meghajtó rendszerek vibrációja. Meg kell határozni a forgószárnyakra és a forgószárny meghajtó rendszerekre a vibráció okozta terheléseket, és ezek nem haladhatják meg az üzemelésre megállapított biztonságos értékeket a helikopterre meghatározott üzemeltetési korlátozásokon belül. E. 2. 8. 3. Hűtés. A hűtőrendszernek képesnek kell lennie arra, hogy a hajtómű hőmérsékletét a megadott határértékek között tartsa (lásd az E. 2. 5. pontot) a helikopter üzemeltetésére jóváhagyott minden külső levegő hőmérsékleti értéknél. A repülési kézikönyvben közzé kell tenni azt a maximum és minimum külső levegő hőmérséklet értéket, amelyet a hajtóműre megfelelőnek állapítottak meg. E. 2. 8. 4. Másodlagos rendszerek. Minden egyes hajtómű, forgószárny meghajtó rendszer és a forgószárnyhoz tartozó tüzelőanyag, olaj, levegőbetáplálás és egyéb rendszereknek képesnek kell lenni a megfelelő egység kiszolgálására a meghatározott követelményeknek megfelelően minden olyan körülmény között, mely befolyásolja a rendszerek működését (például: a hajtómű teljesítmény beállítása, a helikopter térbeli helyzetei és gyorsulásai, a légköri viszonyok, folyadékhőmérsékletek) a várható üzemeltetési körülményeken belül. E. 2. 8. 5. Tűzvédelem. A hajtómű azon részeiben, ahol a potenciális tűz veszélye különösen súlyos a gyúlékony anyagokra nézve a gyulladásforrások közelsége miatt, a következőket kell alkalmazni a D.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes